ສະຫະລັດ ກັກຂັງ ຄົນເຂົ້າເມືອງ ຜິດກົດໝາຍ ທີ່ຈະຖືກ ເນລະເທດ
ທຳນຽບຂາວ ບໍ່​ໄດ້​​ໃຫ້​ຄວາມ​ເຫັນ​ໃດໆ ​ທີ່​ສະ​ເພາະ​ເຈາະ​ຈົງ ກ່ຽວ​ກັບການ​ຈັບ​ກຸມ ​ຄົນເຂົ້າເມືອງຜິດກົດໝາຍ ທີ່​​ຈະ​ເຮັດ​ໃຫ້​ເກີດ​ການ​ໂຕ້​ແຍ້​ງກັບສາທາລະນະ​ຊົນ​ອາ​ເມຣິກັນ.
ບັນດາເຈົ້າໜ້າທີ່ສະຫະລັດກ່າວວ່າ ພວກເຈົ້າໜ້າທີ່ກວດຄົນ ເຂົ້າເມືອງໄດ້ຈັບ 121 ຄົນ ເລີ້ມແຕ່ວັນສຸກແລ້ວ ໃນການບຸກ ເຂົ້າໄປກວດຄົ້ນເທື່ອທຳອິດ ທີ່ແນໃສ່ເພື່ອຈະເນລະເທດບັນ ດາຄອບຄົວທີ່ເຂົ້າມາໃນສະຫະລັດຢ່າງຜິດກົດໝາຍນັບແຕ່ ເດືອນພຶດສະພາ ປີ 2014 ເປັນຕົ້ນມາ ລັດຖະມົນຕີກະຊວງຮັກສາຄວາມປອດໄພພາຍໃນຂອງ ສະຫະລັດ ທ່ານ Jeh Johnson ກ່າວວ່າ ພວກທີ່ຖືກຈັບ ແມ່ນມີຂຶ້ນຢູ່ທີ່ລັດ Texas, Georgia ແລະ North Carolina ທ່ານໄດ້ອະທິບາຍວ່າ ເຂົາເຈົ້າເປັນສະມາຊິກຂອງ ຄອບຄົວຈາກອາເມຣິກາກາງ ຜູ້ທີ່ໄດ້ລັກລອບເຂົ້າມາສູ່ດິນແດນສະຫະລັດຈາກ Mexico ບັນດາເຈົ້າໜ້າທີ່ກ່າວວ່າ ພວກທີ່ຖືກຈັບເຫຼົ່ານີ້ ແມ່ນໄດ້ຖືກສັ່ງໃຫ້ເນລະເທດໂດຍສານ ກວດຄົນເຂົ້າເມືອງ ຫລັງຈາກເຂົາເຈົ້າໄດ້ໃຊ້ວິທີການດ້ານກົດໝາຍທັງໝົດ ເພື່ອຫລີກ ລ່ຽງການຖືກສົ່ງກັບຄືນປະເທດຂອງເຂົາເຈົ້າ ທ່ານ Johnson ກ່າວວ່າ ສ່ວນໃຫຍ່ໄດ້ຖືກຄຸມຂັງຢູ່ສູນກາງກັກຂັງຄອບຄົວທີ່ລັດ Texas ເພື່ອລໍຖ້າການຖືກເນລະເທດ ທຳນຽບຂາວ ບໍ່ໄດ້ໃຫ້ຄວາມເຫັນໃດໆທີ່ສະເພາະເຈາະຈົງກ່ຽວກັບການຈັບກຸມດັ່ງກ່າວ ທີ່ໄດ້ແບ່ງແຍກບັນດາຜູ້ນຳການເມືອງ ສະຫະລັດ ແລະເຮັດໃຫ້ເກີດການໂຕ້ແຍ້ງກັບ ສາທາລະນະຊົນອາເມຣິກັນ ແຕ່ໂຄສົກຂອງທຳນຽບຂາວທ່ານ Josh Earnest ກ່າວ ວ່າ ບູລິມະສິດໃນການບັງຄັບໃຊ້ກົດໝາຍຄົນເຂົ້າເມືອງ ແມ່ນເພັ່ງເລັງໃສ່ການເນລະ ເທດພວກທີ່ມີຄວາມຜິດຮ້າຍແຮງ ແທນທີ່ຈະແມ່ນ ຄອບຄົວ ໃນຂະນະທີ່ມີການແນໃສ່ ພວກທີ່ຂ້າມເຂົ້າມາໃໝ່ໆເມື່ອບໍ່ດົນມານີ້ ຜົນກະທົບໃນການຈັບກຸມຫລ້າສຸດນີ້ແມ່ນເປັນພຽງຈຳນວນນ້ອຍເທົ່ານັ້ນຂອງ ຊາວອາ ເມຣິກາກາງ 100,000 ຄົນ ສ່ວນໃຫຍ່ແລ້ວແມ່ນແມ່ຫລືບໍ່ກໍແມ່ນເດັກ ນ້ອຍທີ່ບໍ່ມີຜູ້ຄວບ ຄຸມທີ່ໄດ້ຂ້າມຊາຍແດນເຂົ້າມາໃນສະຫະລັດໃນຄື້ນຟອງເມື່ອ ເກືອບ 20 ເດືອນກ່ອນນັ້ນ ພວກນັກວິເຄາະໄດ້ກ່າວວ່າ ການເພີ້ມຂຶ້ນຢ່າງຫຼວງຫຼາຍຂອງພວກເຂົ້າເມືອງຜິດກົດ ໝາຍນີ້ ແມ່ນພົວພັນກັບຄວາມຮຸນແຮງທີ່ພົວພັນກັບກຸ່ມອັນທະພານຢູ່ ໃນອາເມຣິກາກາງ ພ້ອມທັງຄວາມພະຍາຍາມຂອງສ່ວນບຸກຄົນທີ່ຢາກເຕົ້າໂຮມກັບສະມາຊິກໃນຄອບຄົວທີ່ ເຂົ້າມາຢູ່ໃນສະຫະລັດແລ້ວ